Gyönyörû gólokkal nyert a Manchester United - videó
Az angol labdarúgó-bajnokság 33. fordulójában a Manchester United 5-2-re legyõzte a Bournemouth csapatát az Old Traffordon.
Az MU hét meccs óta veretlen volt a Premier League-ben, az újraindulás után pedig - amellett, hogy bejutott a FA Kupában a legjobb négy közé - egy döntetlen és két gyõzelem a mérlege. A találkozó elõtt szinte borítékolható volt, hogy jó sorozata nem szakad meg, miután az a kiesés ellen küzdõ Bournemouth volt a vendége, amely utóbbi hét találkozóján mindössze egy pontot gyûjtött, a visszatérés után pedig három összecsapáson csupán egy gólt tudott szerezni.

Ole Gunnar Solskjaer csapata jól kezdett, már a 10. percben megszerezhette volna a vezetést, de a portugál Bruno Fernandes fölé lõtt egy ziccert. Öt perccel késõbb megszületett a szezon egyik legpimaszabb gólja az Old Traffordon. A Bournemouth támadója, Junior Stanislas gyûjtött be egy lecsorgó labdát, majd hat méterre a kaputól kötényt adott Harry Maguire-nek, végül nullszögbõl a rövidbe lõtt.

A 29. percben egyenlített a Manchester United. Egy gyors kontratámadás végén Bruno Fernandes tálalt Mason Greenwood elé, a 18 éves támadó pedig elemi erõvel a kapu bal oldalába lõtt.

A 35. percben megfordította a meccset a Manchester United. Adam Smith kezezése után tizenegyest kapott az MU, a labda mögé pedig Marcus Rashford állt oda, és a bal alsó sarokba gurított.

Rashfordnak minden sorozatot figyelembe véve ez volt a szezonbeli 20. gólja. Legutóbb a 2011/12-es szezonban tudott angol focista 20 gól fölé kerülni az MU-ban, akkor Wayne Rooney 34 találattal zárta a szezont.

Az elsõ félidõ hosszabbításában a United fantasztikus góllal növelte az elõnyét. Anthony Martial kapott labdát a bal oldalon, befelé cselezett majd 17 méterrõl a bal felsõ sarokba tekert.

A szünetben Ole Gunnar Solskjaer pályára küldte az elefántcsontparti Eric Baillyt, aki az elsõ labdaérintésébõl összehozott egy tizenegyest, amit a norvég Joshua King magabiztosan belõtt, így a Bournemouth visszajött a mérkõzésbe.

A Manchester United teljesen az öltözõben ragadt, amit a két perccel késõbb Arnaut Groeneveld használt ki, azonban a Bournemouth játékosának a találatát Mike Dean játékvezetõ les miatt érvénytelenítette.

Amikor már úgy tûnt, hogy újra éles lesz a találkozó, a United visszaállította a kétgólos különbséget. Egy labdavesztés után Greenwood tört be a tizenhatoson belülre, majd 12 méterrõl a jobb felsõ sarokba bombázott.

A 18 éves Greenwood már 8 gólos a Premier League idei szezonjában, ennél többet ennyi idõsen csak Michael Owen, Robbie Fowler és Wayne Rooney szerzett.

Az 59. percben eldõlt a mérkõzés. Egy 17 méteres szabadrúgáshoz Bruno Fernandes állt oda, és nagy erõvel a kapu jobb oldalába lõtt.

A portugál középpályás az elsõ kilenc Premier League-mérkõzésén hat gólt lõtt és öt gólpasszt adott, akárcsak a holland Robin van Persie a 2012/13-as szezonban.

Az utolsó fél órában a hazaiak mentek elõre az újabb gólért, de érezhetõen már nem akartak megszakadni, míg vendégek próbálták elkerülni a még kínosabb vereséget.

A Manchester United legutóbb 2011 decemberében lõtt öt gólt az Old Traffordon.

Ole Gunnar Solskjaer csapata feljött a Bajnokok Ligája-szereplést érõ negyedik helyre, míg a Bournemouth továbbra az utolsó elõtti helyen áll a bajnokságban.

A második délutáni mérkõzésen a Leicester City Kelechi Iheanacho góljával és Jamie Vardy duplájával hazai pályán 3-0-ra legyõzte a Crystal Palace együttesét. Bredan Rodgers csapata az elsõ gyõzelmét aratta az angol bajnokság újraindulása óta, és továbbra is tartja a haradmik helyét a tabellán.

Premier League, 33. forduló:
Manchester United-Bournemouth 5-2 (3-1)
Leicester City-Crystal Palace 2-0 (0-0)